**Ministru kabineta rīkojuma projekta „Par Latvijas interešu pārstāvēšanu Ekonomiskās sadarbības un attīstības organizācijā (OECD) „Nodokļu administrēšanas forums”” sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Rīkojuma projekts izstrādāts, lai nodrošinātu, ka Finanšu ministrija (turpmāk – FM) var pārstāvēt Latvijas intereses Ekonomiskās sadarbības un attīstības organizācijā (turpmāk – OECD) „Nodokļu administrēšanas forums” (*Forum on Tax Administration*) (turpmāk – FTA). Pamatojoties uz to, ka Finanšu ministrijas (resorā) iemaksas starptautiskajās organizācijās tiek nodrošinātas no valsts budžeta programmas 41.00.00 “Maksājumu nodrošināšana citām valsts iestādēm un personām” apakšprogrammas 41.03.00 “Iemaksas starptautiskajās organizācijās”, kuru administrē Valsts kase, Finanšu ministrijai ir nepieciešams veikt finansējuma pārdali no Valsts ieņēmumu dienesta (turpmāk – VID) budžeta programmas 33.00.00 “Valsts ieņēmumu un muitas politikas nodrošināšana” uz minēto apakšprogrammu 41.03.00 “Iemaksas starptautiskajās organizācijās”. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | VID ir FM padotības iestāde, kas nodrošina nodokļu maksājumu un nodokļu maksātāju uzskaiti, valsts nodokļu, nodevu un citu valsts noteikto obligāto maksājumu iekasēšanu Latvijas Republikas teritorijā, kā arī iekasē nodokļus, nodevas un citus obligātos maksājumus Eiropas Savienības budžetam, īsteno muitas politiku un kārto muitas lietas.  OECD FTA tika dibināts 2002.gadā un ir unikāls forums par nodokļu administrācijas jautājumiem, kur piedalās pārstāvji no 46 ESAO un citām valstīm, ieskaitot G20 dalībvalstis.  OECD FTA galvenais mērķis ir uzlabot nodokļu maksātājam sniegtos pakalpojumus un nodokļu saistību izpildi, palīdzot administrācijām paaugstināt efektivitāti, godīgumu un samazināt nodokļu iekasēšanas izmaksas. Galveno pētījumu rezultāti tiek publicēti pārskatos vai vadlīniju formātā.  2016.-2017.gada darba programma sevī ietver 9 apakšprogrammas:   * Lielo uzņēmumu programma (*Large Business Programme*); * Savstarpējo saskaņošanas procedūru forums (*Mutual Agreement Procedure (MAP) Forum*); * Kapacitātes celšana (*Capacity building*); * Ofšoru nodokļu saistību izpildes programma (*Offshore Compliance Programme*); * Kopējais starptautiskās nodokļu patvēruma informācijas un sadarbības struktūru tīkls (*[Joint International Tax Shelter Information and Collaboration (JITSIC) Network](http://www.oecd.org/tax/forum-on-tax-administration/ftajitsicnetwork.htm)* ); * Progresīvā analītika (*Advanced Analytics*); * E-pakalpojumi un digitālā piegāde (*E-services/ Digital Delivery*) – kā jaunās tehnoloģijas ietekmē nodokļu administrācijas un to spēju attīstīties un sniegt pakalpojumus; * Ēnu ekonomika (*The Shadow Economy*); * Audits 21.gadsimtā (*The Audit in 21st Century*).   OECD FTA virsmērķis atbilst VID galvenajiem uzdevumiem un mērķiem. Dalība šajā forumā paver iespējas saņemt informāciju un iegūt pieredzi nodokļu administrēšanas jomā un izmantot to kā bāzi, īstenojot nodokļu administrēšanas pasākumus un uzlabojot to efektivitāti, kas sekmētu darbu cīņā ar izvairīšanos no nodokļu maksāšanas.  OECD FTA dalībvalstu vidū ir atzītas un attīstītas nodokļu administrācijas (Igaunija, Īrija, Zviedrija u.c.), no kurām VID jau šobrīd pārņem pieredzi. Dalība forumā sniegs papildu iespēju diskutēt ar dalībvalstīm par aktuālajām problēmām un to risinājumiem.  2016.-2017.gada OECD FTA darba programma ietver VID aktuālus jautājumus. VID uzskata par nepieciešamu piedalīties Savstarpējo saskaņošanas procedūru forumā *(Mutual Agreement Procedure (MAP) Forum)*, jo šobrīd Latvijai ir trīs MAP procedūras, kuru ietvaros VID pārstāvji piedalās Eiropas Komisijas darba grupās. Dalība OECD FTA Latvijai dotu papildu iespēju šajās trijās MAP procedūrās panākt vēlamo rezultātu.  Savukārt dalība “Ofšoru nodokļu saistību izpildes programmā” sniegtu iespēju VID būt informētiem par ārzonu jurisdikciju atbilstību globālajam regulējumam un jaunu regulējumu iniciatīvām, kas savukārt radītu padziļinātāku izpratni par kompetento tiesībaizsardzības iestāžu iespējām iegūt informāciju no ārzonu jurisdikcijām, apkarojot nodokļu noziegumus un noziedzīgi iegūtu līdzekļu legalizāciju.  Pievienošanās Kopējam starptautiskās nodokļu patvēruma informācijas un sadarbības struktūru tīklam (*Joint International Tax Shelter Information and Collaboration (JITSIC) Network*) sniedz plašas iespējas tās dalībniekiem esošo daudzpusējo konvenciju un nodokļu informācijas apmaiņas līgumu ietvaros sadarboties cīņā pret izvairīšanos no nodokļu maksāšanas, kā arī dalīties ar savu pieredzi, labākajām praksēm un zināšanām, lai risinātu jautājumus, ar kuriem nodokļu administrācijas saskaras ikdienā. Tāpat, šī platforma var tikt izmantota, lai VID iegūtu informāciju par citu valstu nodokļu administrāciju aktivitātēm, piemēram, saistībā ar “Panamas dokumentiem”.  Ēnu ekonomikas apkarošana ir viens no svarīgākajiem OECD politikas mērķiem jau vairākas dekādes. VID mērķis, piedaloties šajā programmā ir saprast citās dalībvalstīs pielietotās ēnu ekonomikas vērtēšanas metodes un iegūto rezultātu korelāciju ar nodokļu zaudējumiem, tādā veidā stiprinot nodokļu plaisu novērtējumu analītiku, kā arī iepazīties ar citu valstu pieredzi to ēnu ekonomikas segmentu ierobežošanā, kas nosaka nodokļu ieņēmumu zaudējumus, tādā veidā stiprinot pakļaušanos risku vadības procesam.  OECD FTA pēta dalībvalstu pieredzi attiecībā uz dažāda veida elektroniskajiem pakalpojumiem. Ņemot vērā, ka arī VID pastāvīgi strādā pie tā, lai palielinātu elektronisko pakalpojumu īpatsvaru, maksimāli samazinot klātienes konsultācijas, tad šis ir būtisks aspekts izzināšanai.  Dalības maksas apmērs ir 25 000 *euro* gadā un tas ir fiksēts maksājums 2016.-2018.gada periodam. Tas ir jāveic tekošajā gadā – rēķins tiek izrakstīts uz 30.aprīli. Ja VID pievienosies 2016.gadā, tad dalības maksa par 2016.gadu nav jāsedz. Dalības maksa 2019.gadam vēl nav apstiprināta no OECD FTA puses, prognozējams, ka tā varētu palikt iepriekšējā (2017.-2018. gada) apmērā. | | | | |
| 3. | Projekta izstrādē iesaistītās institūcijas | | Valsts ieņēmumu dienests, Valsts kase | | | | |
| 4. | Cita informācija | | Nav | | | | |
|  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2016 gads** | | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | 0 | 0 | 0 |
| 1.2. valsts speciālais budžets | |  | |  |  |  |  |
| 1.3. pašvaldību budžets | |  | |  |  |  |  |
| 2. Budžeta izdevumi: | | 0 | | 0 | 0 | 0 | 0 |
| 2.1. valsts pamatbudžets | | 0 | | 0 | 0 | 0 | 0 |
| 2.2. valsts speciālais budžets | |  | |  |  |  |  |
| 2.3. pašvaldību budžets | |  | |  |  |  |  |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | |  | |  |  |  |  |
| 3.3. pašvaldību budžets | |  | |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | |  | | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | |  | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | . | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | 2016.gadam dalības maksa nav jāmaksā. Gada dalības maksas apmērs ir 25 000 *euro* un tas ir fiksēts maksājums 2016.-2018.gada periodam. Prognozējam, ka arī turpmākajos gados dalības maksa OECD FTA varētu būt 25 000 *euro* gadā. Ņemot vērā to, kad tiks izdots atbilstošs MK rīkojums, minētā finansējuma pārdale tiks iekļauta FM (resora) priekšlikumos likumprojekta “*Par valsts budžetu 2017.gadam*” izskatīšanai Saeimā otrajā lasījumā. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projekts attiecas uz valsts pārvaldes iekšēju jautājumu un neskar sabiedrības intereses tādā mērā, lai būtu nepieciešami atsevišķi sabiedrības līdzdalības un komunikācijas pasākumi. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Finanšu ministrija, Valsts ieņēmumu dienests |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| Cita informācija | Nav |

*Anotācijas II, IV, un V sadaļa – rīkojuma projekts šīs jomas neskar.*

Finanšu ministre Dana Reizniece-Ozola

Vīza:

Valsts sekretārs B.Bāne

28.09.2016. 9:44

1144

N.Beija, 67122694

Nadezda.Beija@vid.gov.lv